Nahreel
Nahreel alipendezwa na muziki akiwa na umri wa miaka 14 babake alipomnunulia piano na mwalimu wa kumfundisha jinsi ya kucheza. Alianza rasmi taaluma ya muziki akiwa mtayarishaji msaidizi wa muziki katika studio ya Kama Kawa Records jijini Dar es Salaam. Alifanya kazi huko kwa muda wa miaka miwili kabla ya kuondoka kwenda India kuendeleza masomo yake katika Chuo cha Punjab. Ala yake ya Riz One aliyoipigia Izzo Bizness iliyotoka chini ya MJ Records ilimfanya rapa Izzo Bizness kuwa miongoni mwa wasanii wa Tanzania waliofanya vizuri zaidi mwaka 2009. Pia ala hiyo ilimfanya Nahreel kupata nomination za tuzo kubwa na kukutana na mtoto wa Rais wa Jamhuri ya Tanzania, Rithiwan Kikwete. Alikuwa bado India kwa wakati huu lakini hitaji la ala zake lilikuwa kubwa nchini Tanzania kwani wasanii wengi wa hip-hop walipenda kufanya kazi naye.,